ผมมีน้ำมูก คั่นเนื้อคั่นคั่นตัวตลอดเวลาครับ นอน4ทุ่มตื่น11โมง ก่อนหน้านี้มีไอเรื้อรังแต่ตอนนี้ไม่มีอาการแล้วครับ กินอาหารได้ตามปกติ ไม่มีเหงื่อออกตอนกลางคืน คลำเจอก้อนตรงกรามครับ ก้อนเป็นลักษณะนิ่มๆกดไม่เจ็บ ต้องคลำลึกๆถึงจะเจอครับ ดูด้วยสายตามองไม่เห็น ก่อนหน้านี้ไปพบแพทย์เรื่องไอเรื้อรังตอนนี้ทานยาฆ่าเชื้อหมดแล้วครับอาการไอหายไปแล้วเหลือเพียงน้ำมูกกับเสมหะผมควรไปพบแพทย์อีกรอบมั้ยครับ
สวัสดีค่ะ การคลำก้อนได้ที่กราม อาจเกิดจาก-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไปค่ะ-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตันแนะนำสังเกตอาการก่อน หลังจากรักษาเรื่องไอจนดีขึ้้นแล้ว ก้อนที่ว่ายังคลำได้อยู่หรือไม่ หากก้อนไม่ยุบไป หรือมีขนาดโตเร็ว ลุกลาม เป็นหลายที่ ควรรีบไปพบแพทย์เพื่อตรวจเพิ่มเติม การดูแลตัวเองเบื้องต้นไม่ไปกดก้อนบ่อยๆ